Коринтски рат започео је 395. п. н. е. Спартански краљ Агесилај II ратовао је против Персије у Малој Азији. Персија је због тога одлучила да Спарти створи проблеме у Грчкој, па је почела да финансира спартанске непријатеље. Током 396. и 395. п. н. е. успели су да придобијu Тебу, Коринт, Аргос и Атину да започну рат против Спарте. Спартанска хегемонија након победе у Пелопонеском рату и њена агресивна политика одвраћала је многе спартанске савезнике. Када се уз то појавила могућност персијске подршке тада су неке државе, а посебно Теба пристале да започну рат против Спарте. Ипак Теба није хтјела да директно објави рат Спарти, па је нахушкала своје савезнике Локране да започнну рат са Фокидом убирући порез из спорних области. Фокида је због тога напала Локране, а Теба се умешала и освојила Фокиду.[2] Фокиђани су након тога звали Спарту да им помогне. Спарта је тако нашла повод за рат. У бици код Халијарта 395. п. н. е. Тебанци су победили. Током 394. п. н. е. победили су Спартанци у бици код Немеје.